JohanHeinsen/ENO huggingface dataset:
Odense Adresse-Contoirs Efterretninger, 1847-08-28
J Aarh. A. skrives fra Kjøbenhavn: "En entreprenant Mand agter endnu i indeværende Aar at oprette en Ølhalle her i Staden, aldeles efter slige Etablissementers Mønster, som findes i Hamborg, Berlin og i flere af de større tydske Stæder. Han har til dette sit Øiemeed allerede erholdt et fortrinligt Lokale paa Kongens Nytorv, som han vil indrette med stor Elegance. Der er ingen Tvivl om, at jo et saadant Establissement vil betale sig. - Hr. Musikdirekteur Lumby agter virkelig at forlade Danmark og reise til Ny-York, for at give Koncerter der. Flere dygtige Musici have allerede meldt sig, for at gjøre Reisen med, og han haaber, at kunne medføre et respektabelt Selskab. Dog vil Afreisen ikke skee førend til Foraaret, og han vil saaledes endnu i førstkommende Vinter kunne dirigere Orchestret i Casino. - Medens Tivoli glæder sig ved et særdeles godt Besøg næsten hver Aften og saaledes lover sine Actionairer et betydeligt Udbytte, synes det aldeles at gaae tilagters med Klampenborg-Vandanstalt. Selv paa Koncertdagene er Besøget meget tyndt; og saa Badegjæsternes Antal er langt ringere iaar end ifjor. - Paa Amager, i Nærheden af Dragø, oprettes i denne Tid et Glasværk for privat Regning. Henrik Krøyers naturhistoriske Læsebog for de første Begyndere har nu oplevet det fjerde Oplag.
Odense Adresse-Contoirs Efterretninger, 1847-08-28
Fra indeværende Aarti har Man nu paa dansk 3 forskjellige Bøger over Agerdyrkningschemien, nemlig V. Rothes lille originale Værk, Oversættelsen efter Liebig og Broagers for nylig udkomne Oversættelse af Alex. Petzholdts "Almeenfattelige Forelæsninger over Agerdyrkningschemien", der skal have ikke saa fortræffelige Egenskaber.
Odense Adresse-Contoirs Efterretninger, 1847-08-28
I Kjøbenhavn indskrænke Omsætningerne i Kornhandelen sig endnu til Stadens Forbrug. Bagerne forsyne sig helst med den nye danske Rug, der koster imellem 6 og 7 Rbd. Den nye Hvede kjøbtes i Onsdags paa Torvet for 8 1/2 a 11 3/4 Rbd.; Havren vedbliver at falde; Man betaler 19 a 25 Rbmk. pr. Tønde. Tradet Byg betales med 5 a 6 Rbd., og Gradet Byg med 4 a 5 Rbd. Enkelte Tønder nye Ærter betaltes med 7 a 8 1/2 Rbd. pr. Td. J Onsdags var det noget fastere med Rug og Man kunde sælge russisk Rug til 6 1/2 Rbd. pr. Td.
Odense Adresse-Contoirs Efterretninger, 1847-08-28
Rughøsten har i Sjælland givet et over Forventning rigt Resultat. Byggen og Havren ere ogsaa for endeel indhøstede og Hveden er Man for Tiden ifærd med. Paa enkelte Steder er Byggen og Hveden ikke kommet saa heldig op, som Man havde Grund til at vente; men dog vil Høsten af disse tvende Sædearter, langt overskride et middelmaadigt Aars. Ogsaa af Bælgfrugter har Afgrøden været ualmindelig rig.
Odense Adresse-Contoirs Efterretninger, 1847-08-28
Kartoflerne ville efter den nylig faldne Regn give et stort Udbytte, saameget mere som Sygdommen blandt dem kun har viist sig paa saa eller ingen Steder. Af Træfrugter bringes en Mængde tiltorv og Træerne i mange Haver bugne under Vægten af Æbler, Pærer og andre Kjærnefrugter. Syltekirsebær ere solgte til (Flyst.) 2 Mk. pr. Fjerding (vog 18 Pd.).
Odense Adresse-Contoirs Efterretninger, 1847-08-28
Høkerkorporationen i Kjøbenhavn har i disse Dage kjøbt en passende Eiendom til en Fribolig for fattige Medlemmer af Korporationen eller deres Enker. (S. Bl.)¬
Odense Adresse-Contoirs Efterretninger, 1847-08-28
J Kjøbenhavn druknede i Løverdags en lille Dreng ved Badning. Han fandtes staaende død i Mud(S. Bl.) deret ved Wilders Plads.
Odense Adresse-Contoirs Efterretninger, 1847-08-28
Det lille Folkeblad, er Titelen paa et nyt Ugeskrift af blandet Jndhold, redigeret og udgivet af P.N. Jørgensen i Kjøbenhavn, hvoraf de to første Nummere ere udkomne. Udgiveren har ved sine tidligere muntre Folkeskrifter godtgjort, at Man af ham kan vente noget meer end almindeligt i et Blad som det ovennævnte, og de to udkomne Nummere bære ogsaa Præget, af den Forfatteren eiendommelige, fuldkommen folkelige, men dog aldrig til det Platte eller Trivielle nedsynkende komiske Stiil. Det er vel især større og mindre komiske Scener af Folkelivet, der ville blive fremstillede i dette Blad, uden at de dertil benyttede Figurer ere indskrænkede til nogen særegen Stand, idet billederne ere grebne ud af de meest moderne folkelige Tilstande. Saaledes indeholder No. 2 blandt andet et komisk Brev fra en Pensionist i Roeskilde om de med Jernbanefarten forbundne Forstyrrelser, der skildres med en jovial Naivitet.
Odense Adresse-Contoirs Efterretninger, 1847-08-28
Det første Nummer indeholder blandt andet en komist Scene fra Hippodrommen. Prisen er 4 Rbd. pr. Num(Kbh.) mer. I Kjøbenhavn aabnes Theatersaisonen den 2. Septbr. med "Pariserinden", Lystspil i 2 Acter, oversat fra Fransk. Af nye Stykker, som snart kunne ventes opførte, anfører Berl. Tid. Ninon de Enclos, Skuespil i 5 Akter af Prof. H. Hertz; Troldom, originalt tragisk Skuespil i 4 Acter af en Anonym; Viola, Lystspil i 3 Acter, oversat og forkortet efter Shakespeares "What von wille; Jntrigen i Præstegaarden, Lystspil i 3 After paa rimede Vers af en Anonym; Æsthetisk Sands, Lystspil i 2 Acter af C. Hostrup.
Odense Adresse-Contoirs Efterretninger, 1847-08-28
Efter Forlydende kan Man allerede i Septb. vente at see opført en Folkekomedie i 5 Akter af H. P. Holst, Den sidste Tallottokollecteur, ligesom ogsaa i Løbet af Saisonen en ny Ballet af Balletmester Bournonville, der ganske vil slutte sig til hans sidste Arbeide: Den nye Penelope. - Med Hensyn til det Stykke, der skal opføres i Anledning af Hs. Maj. Kongens Fødselsdag, er endnu ingen Bestemmelse tagen.
Odense Adresse-Contoirs Efterretninger, 1847-08-28
Den sidste af Hr. Hind opdagede Planet henhører til de mindre Planeter imellem Mars og Jupiter, den viser sig som en Firstjerne af 8-9de Størrelse og er observeret den 13, 14 og 15 Aug. mellem Skytten og Steenbukken. Astronomerne Bishop og Hind have bestemt for den Navnet "Jris". Til Bestemmelsen af dens Bane hørte endnu kun nogle faa Observationer.
Odense Adresse-Contoirs Efterretninger, 1847-08-28
Blandt Frederikshavns Lodser hersker i denne Tid, som det synes, en temmelig alvorlig Gjæring. Det er intet Rygte, men et virkeligt Faktum, at ikke mindre end 5 af disse, nemlig Beltslodserne, have, utilfredse med Oldermandens Adfærd, alternativt erklæret, at ville (Hjørr. A.) nedlægge deres Lodspatent.
Odense Adresse-Contoirs Efterretninger, 1847-08-28
Efter Forlydende skal Amtsraadet i Aarhuus Amt være indgaaet til Kancelliet med Andragende om Ansættelsen af tvende Politiassistenter i Amtet, som hver igjen skulde have to ridende Betiente under sig.
Odense Adresse-Contoirs Efterretninger, 1847-08-28
Fra Ribe skrives i Byens Avis: "For at Man ikke skal troe, at vor vigtige Havnesag er ifærd med at sove hen igjen ville vi meddele, at Digeinspektør Petersen i Husum for nogen Tid siden er af Havnekommissionen bleven anmodet om at komme hertil for at revidere sin tidligere Plan til Jndseilingens Forbedring samt bringe i Forslag, hvad der muligen endvidere kan og bør foretages. Hr. Petersen vil nu om kort Tid indfinde sig, og det kan neppe være nogen Tvivl underkastet, at Arbeidet ved Jndseilingen allerede vil begynde til næste Foraar." – Samme Blad søger at vække Jnteressen, for en Jnddigning af Kysten fra Vestervedsted til Darum, hvorved 6800 Tdr. Land vilde blive beskyttede mod Havets Oversvømmelser.
Odense Adresse-Contoirs Efterretninger, 1847-08-28
J Tillæget til Berl. Tid. No. 189 falbydes smukke africanske Damehvalpe i Nyhavn No. 15 i Kjælderen.
Odense Adresse-Contoirs Efterretninger, 1847-08-28
Dampskibet Copenhagen ankom i Torsdags til Kjøbenhavn 2 a 3 Timer sildigere end ellers, paa Grund af stærk Storm og Modvind. Ved denne Reise har det paany godtgjort, at Skibet er et fortrinligt Søskib; thi det svenske Dampskib "Nordstjernen", der almindeligt antages for et af Sverrigs bedste Orlogsdampskibe, forlod Kiel paa samme Tid som Copenhagen" og ankom(Berl. Tid.) 4 1/2 Time sildigere end dette.
Odense Adresse-Contoirs Efterretninger, 1847-08-28
Odense. J Onsdags bleve i St. Knuds Kirke ordinerede: Hr. Cand. Theol. Rasmus Christian Heilmann, som Sognepræst for Elby og Meelby Menigheder i Fyen, og Hr. Cand. Theol. Jacob Georg Thaning som personel Capellan for Cimmerbølle Menighed paa Langeland. Hs. H. Hr. Biskoppen talede som Ordinator over Matth. 17, 4 og viste, at den Geistliges Tilfredshed i hans Kald egentligen beroede paa, at Frelseren i sin Forklarelsens Glands var hos ham i hver hans Gierning, i Kirken, som ved Sygeleiet og i den Fattiges Hytte. Den Ordinerede, Hr. Pastor Heilmann prædikede over Matth. 10, 32 og udviklede, hvorledes vi som Ordets Tienere skulle bekjende Christum. Til Høitideligheden indledede Kirkens residerende Capellan, Hospitalspræst Hr. Wiberg med nogle Betragtninger over 1 Tim. 4, 12.
Odense Adresse-Contoirs Efterretninger, 1847-08-28
(Dagsposten.) Jfølge Flyveposten er Majestæternes Tilbagekomst til Hovedstaden bestemt til den 14 Septbr.
Odense Adresse-Contoirs Efterretninger, 1847-08-28
Skibs= og Handels-Efterretninger. Amsterdam d. 20 Aug. Hvede noteret uforandret med nogen Handel; Rug til høiere Priser med megen Handel saavel til Forbrug som til Spekulation - Havre de Grace d. 20de, Kjøberne ere tilbageholdende: i Paris falder Hveden. - London d. 20de. Hvede 1 og 2 sk. lavere end i Mandags, fremmed kun lidet begjært; Havre 1 sk. lavere og vanskelig at sælge: Byg og Ærter uforandrede.
Odense Adresse-Contoirs Efterretninger, 1847-08-28
Jnd- og udklarerede Skibe ved Odense Toldkammer.
Odense Adresse-Contoirs Efterretninger, 1847-08-28
Jndgaaede: den 26 Aug., J. Møller af Odense, fra Aarhuus, Jagten Jda Henriette med Cichorie; P. Buck af Odense, fra Kjøbenhavn, Skonnerten Marie med et Parti Stykgods; den 27de, C. Larsen af og fra Østerriisøer, Sluppen Anna med Trælast.
Odense Adresse-Contoirs Efterretninger, 1847-08-28
Udgaaede: den 27de, L. Zebothsen af og til Flensborg, Jagten Amalia, ballastet: J. Hansen af Odense, til Faaborg, Jagt en Prøven, ballastet: P. H. Grube af og til Marstal, Jagten Cicilie, ballastet: J. F. Klein af Hoogesand, til Holland, Kuffen Anje med Raps; den 28de, J. C. H. Anderschou af Odense, til Lybek, Jagten Magdalene, ballastet: P. Johansen af Odense, til Altona, Sluppen Caroline Cathrine med Smør.
Odense Adresse-Contoirs Efterretninger, 1847-08-28
Kjøbenhavns Børs-Cours den 27 Aug. 1817. Hamb. 2 M. - k. S. 199. Bank-Disconto 4 pCt., ditto paa Banco=Vexler 4 pCt. 4 pCt. Kgl. Oblig. (uden Rente) 101 1/2 a 105 Rbd. Sedler. 3 pCt. engelskedanske Obligationer 83 a 83 3/8. Nationalbank-Actier 176 3/4 a 1777 Rbd. r. Sølv. Roeskilde Jernbane-Actietegning 66 a 67 Rbd. r. S.
Odense Adresse-Contoirs Efterretninger, 1847-08-28
Prædikanterne paa 13de Søndag efter Trinitatis. J St. Knuds Kirke: til Høimesse Hr. Stiftsprovst Svitzer; til Aftensang Hr. Pastor Wiberg. - J Frue Kirke: Hr. Provst Colding. - J St. Hans Kirke: Hr. Cand. theol. Svendsen. J Hospitals Kirken: Hr. Pastor Wiberg, Kl. 8 3/4.
Odense Adresse-Contoirs Efterretninger, 1847-08-28
AVERTISSEMENTS. At Gaardbruger Thomas Palm Bojesen forhen Forvalter ved de grevelige Langelandske Godser, efter længere Tids Svaghed og 6 Ugers smerteligt Sygeleie, i Dag ved Døden er afgaaet i sit 63de Aar, det meddeles herved fraværende Slægt og Venner af hans dybtsørgende Enke og Børn. Oldenbjerggaard paa Langeland d. 23 August 1847.
Odense Adresse-Contoirs Efterretninger, 1847-08-28
Skolebøger. Samtlige Skolebøger, Lexica og Atlasser, som bruges i Cathedralskolens forskjellige Klasser, faaes saavel nye, som og saa brugte til omtrent halv Bogladepriis i Cohens Boglade. Brugte Skolebøger kjøbes og modtages til Ombytning.
Odense Adresse-Contoirs Efterretninger, 1847-08-28
Af et endnu i Behold havende lidet Partie Rug, vil for sidste Gang Udmaaling finde Sted paa Raadstuen, næstkommende Mandag den 30 dennes, Eftermiddag fra Kl. 36. Prisen er nedsat til 5 Rbd. 32 s. pr. Tønde eller 64 s. pr. Skjeppe. Odense den 28 August 1847. Committeen. Pavillomen Fions
Odense Adresse-Contoirs Efterretninger, 1847-08-28
Imorgen (Søndag) Eftermiddag Kl. 5. Fra 611 Harmonimusik af Klahn's Musikcher. Kl. 6 1/2 Linedands. Kl. 7 1/2 Kunstridning af det Ter2yske Selskab. Kl. 9 1/2 Taagebilleder af Hr. C. Bils. Entree for Voxne 24 Sk., Børn 12 Sk. Carl Bang. Foreningen i Fruens Böge. Hvis Veirliget ullader det, vil Selskabets Locale i Morgen, Søndag Aften, blive illumineret med couleurte Lamper, og foruden den sædvanlige Musik afvexles med Harmonimusik af 11 Musici. Directionen.
Odense Adresse-Contoirs Efterretninger, 1847-08-28
Søndagen den 5 Septbr., Aften Kl. 6, afholder Skydeforeningen Bal i Pavillonen i Priceshauge, hvortil Foreningens Medlemmer og andre udenbyes boende indbydes. Billetter a 3 Mk. pro persona erholdes forud hos Foreningens Secretair, Hr. S. Tandrop. Faaborg den 24 Aug. 1847. Directionen.
Odense Adresse-Contoirs Efterretninger, 1847-08-28
En Meerskums Pibe med Sølvbeslag er i Nat tabt ved med Ageposten at passere Veien fra Middelfart til Odense. Finderen bedes at aflevere samme mod en Douceur til Hr. Kjøbmand Behrendt i Middelfart.
Odense Adresse-Contoirs Efterretninger, 1847-08-28
J tilkommende Uge brændes Rapsskaller ved Skovsgaard i Paarup Sogn De endnu udestaaende Fordringer efter BrødreneBrummers Fallitboes Handelsbøger anmodes vedkommende Debitorer herved at indbetale til undertegnede Jnkassator i Boet inden medio Septbr. d. A. Schiær, Odense den 27 Aug. 1847. Nedergade Nr. 791.
Odense Adresse-Contoirs Efterretninger, 1847-08-28
Dampskibet. Løven, Capt. N. Kjerumgaard, afgaaer iaar for sidste Gang til Aarhuus Tirsdagen den 24 August og retournerer derfra Torsdagen den 26 s. M.
Odense Adresse-Contoirs Efterretninger, 1847-08-28
J Maanederne September og October fortsætter Skibet sine ugentlige Farter mellem Kiel og Snoghøi, og afgaaer: fra Kiel til Snoghøi hver Tirsdag Morgen Kl. 6, Snoghøi til Kiel hver Onsdag Morgen Kl. 5, anløbende Sønderborg, Haardeshøi og Aarøesund. Snoghøi den 17 August 1847. R. Hansen.
Odense Adresse-Contoirs Efterretninger, 1847-08-28
En dansk Jurist med gode Anbefalinger ønsker Ansættelse til 1 Novbr. d. A. enten hos en Godsforvalter eller paa en juridisk Embedsmands Contoir. Billetter mærkede T. B. modtager Adressecontoiret. Mærk.
Odense Adresse-Contoirs Efterretninger, 1847-08-28
En duelig Seminarist, som i 5 Aar til Vedkommendes særdeles Tilfredshed har bestyret en meget talrig Skole, ønsker Ansættelse til 1 Novbr. d. A. De fordeelagtigste Vidnesbyrd, kunne præsteres. Adressecontoiret anviser.
Odense Adresse-Contoirs Efterretninger, 1847-08-28
En Tjener, som er i Besiddelse af gode Anbefalinger for Duelighed og moralsk Forhold, kan til 1 Novbr. erholde Tjeneste paa en Herregaard. Adressecontoiret anviser.
Odense Adresse-Contoirs Efterretninger, 1847-08-28
En Dreng, som regner og skriver godt, kan strax blive antaget i Lære hos en Manufacturhandler i Odense. Adressecontoiret anviser.
Odense Adresse-Contoirs Efterretninger, 1847-08-28
J Guldsmedlære, kan en flink Dreng antages til Michaeli hos Dinsen i Odense. For en ferm Huusjomfrue eller Huusholderske, som kan fremvise gode Anbefalinger, er en Plads ledig til November. Adressecontoiret anviser.
Odense Adresse-Contoirs Efterretninger, 1847-08-28
En duelig Huusholderske, som til Fuldkommenhed kan forestaae den finere Madlavning og Huusholdning, kan til 1 Novbr. erholde en god Condition, paa en Herregaard. Adressecontoiret modtager billetter under Mærket, November, men uden paalidelige Attester for Duelighed nytter det ikke at melde sig.
Odense Adresse-Contoirs Efterretninger, 1847-08-28
En Vadskerpige, der for sin Duelighed kan fremlægge Vidnesbyrd, kan til 1 Novbr. erholde en Plads paa en Herregaard i Nærheden af Odense. Adressecontoiret anviser.
Odense Adresse-Contoirs Efterretninger, 1847-08-28
J Decbr. Termin 1847 bliver en det Eilschouske Legat tilhørende Capital, stor 2557 Rbd. 48 s., disponibel til Udlaan, imod anordningsmæssig Sikkerhed. Begjæring om Laanet, indgives til Legatets Direction i Odense.
Odense Adresse-Contoirs Efterretninger, 1847-08-28
Meget elegante nye Silketøier til Kjoler, og ægte Barege=Kjoler af Uld og Silke i nyeste brillante Mynstre, passende til elegante Balkjoler, ere idag arriverede hos Odense den 28 August 1847. V. Tychsen.
Odense Adresse-Contoirs Efterretninger, 1847-08-28
Da jeg agter at opgive Fæste-8 Commissions-Contoiret i Odense, saa anmodes de Herskaber og Andre, som behøve Tjenestefolk, behageligen at henvende sig hertil i Løbet af 14 Dage, hvorfra endeel forskjellige Tjenestefolk anvises, tildeels forsynet med meget anbefalende Skudsmaale.
Odense Adresse-Contoirs Efterretninger, 1847-08-28
En Barbeerlærling tilbydes en høist fordeelagtig Plads, tillige nogle Handelslærlinge. Dem, der skylde mig Penge for udførte Forretninger, erindres om i samme Tidsrum at afgjøre samme. Fæste & Commissions-Contoir, i Odense d. 28 Aug. 1847. NB. Ufrancerede Breve &c. modtages ikke.
Odense Adresse-Contoirs Efterretninger, 1847-08-28
Extra god islandsk Klipfisk faaes for 8 Mk. pr. Lpd. hos F. Østergaard.
Odense Adresse-Contoirs Efterretninger, 1847-08-28
Odense Fiskertorv. En solid, god, rummelig Wienervogn kan erholdes tilkjøbs til billig Priis, naar man henvender sig til Fabrikant Dænke paa Overgade.
Odense Adresse-Contoirs Efterretninger, 1847-08-28
Formedelst anden Bestemmelse, agter Kukkenbager C. D. Petersen underhaanden at bortsælge sit af nyt opbyggede paa Fiskertorvet her i Staden beliggende Sted, bestaaende af 3 Etager og beqvemt indrettet, deels med betrukne, deels med malede og panelede Værelser. Pengevilkaarene ere billige og om Handelen afsluttes Akkord med Eieren. Odense den 27 Aug. 1847. Et Huus, hvortil hører circa 8 Tdr. Land, samt en Smedie med Beboelsesleilighed og Tillæg af 3 Tdr. Land g. M., kan faaes i Fæste eller Leie, naar man derom henvender sig til Godsforvalter Møller paa Glorup, som giver Anviisning.
Odense Adresse-Contoirs Efterretninger, 1847-08-28
Auction over Klædningsstykker. Mandagen den 30 August d. A., Formiddag Kl. 9, bliver, efter Begjæring af Skræddermester A. F. Duch, ved offentlig Auction, som afholdes i Kjøbmand EdsbergsGaard No. 287 paa Vestergade, formedelst Lagers Op rømning, bortsolgt nogle Hundrede færdigsyede Herre=Klædningsstykker af forskjellig Størrelse, saasom: Klædes-, Mandarins- og Reise-Frakker; Kjoler; Klædes-, Bockskinds- og SommertøisBeenklæder; Silke= og Bomulds=, Fløiels=, Klædes-, Casimirs- og Piqvets=Veste samt Sloprokker, og Reisekapper m. m. Odense Auctionscontoir den 21 August 1847. Ch. Estrup.
Odense Adresse-Contoirs Efterretninger, 1847-08-28
Onsdagen den 1 Septbr. førstk., Kl. 10 Formiddag, lader afg. Kirkesanger Schmidts Enke i Dirnisse ved Auction, der afholdes i Degneboligen sammesteds, bortsælge endeel Løsøre og Effecter, bestaaende af Senge, Sengklæder, Linned, Gangklæder, Meubler, Kakkelovne, 2 Vogne, samt i Hest og 2 Køer, m. m., hvortil Lysthavende herved indbydes. Kreaturene bortsælges i Middagsstunden. Salling Herredscontoir, Faaborg den 17 Aug. 1817. Gest.
Odense Adresse-Contoirs Efterretninger, 1847-08-28
Jfølge Begjæring af Skifteretten i afdøde Jngenieurcapitain v. Reckes Stervbo, bliver ved offentlig Auction, der afholdes Fredagen den 3 Septbr. førstk., Formiddag Kl. 10, paa den ham tilhørende Tørvemose paa Bisberggaardens Grund i Udbernd Sogn bortsolgt et betydeligt Parti skaaren og i Kuber indsat Tørv samt en ny Mosemølle m.v. Tørven sælges i Læsviis a 1200 Stkr. pr. Læs. Odense Herredscontoir den 25 Aug. 1817. F. Knudsen.
Odense Adresse-Contoirs Efterretninger, 1847-08-28
Ved Proclama, som Dags Dato er læst ved Baroniet Holstenshuus Birketingsret, og snarest muligt vil ligeledes vorde foranstaltet læst inden den Kongelige Lands-Overret samt Hof og Stadsret i Kjøbenhavn, ere Alle og Enhver, som maatte have nogen Fordring i Boet efter under Holsteenshuus Godses Skiftejurisdiction afdøde Gaardfæster Jørgen Jørgensen Krogh, og efterlevende Hustru Cecilie Andreasdatter af Diernisse By, i Henhold til Placaten af 2 Juni 1819, indkaldte med 12 Ugers Varsel, til for undertegnede committerede Skifteforvalter i Boet, at anmelde og legitimere saadanne Fordringer. Hvilket herved endvidere bekjendtgjøres. Holsteenshuus pr. Faaborg den 21 Aug. 1847. J. Madsen. Jdag er udkommet:
Odense Adresse-Contoirs Efterretninger, 1847-08-28
Bidrag til Tidshistorien. Et Ugeblad. e 35. Jndhold: Scener af det tasmanianiske og anstraliske Liv. - Et Par Ord om den projecterede nye Gade i Odense. Fyens Stiftsavis, redigeres af N. Seedorff, udgives i Odense 5 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1847-08-30
No 193. 76 Aargang. Stifts Fyens privilegerede. Kongelig ene sant Avertissementstidende. Adresse- og politiske Avis overalt i de danske Stater. Forsendes med Brevposten. af M. C. Hempel. Trykkes og udgives. 30 August 1847. Mandagen. Jndhold. Udlandet. Frankerig (Mere om Hertuginden af Praslins Mord. Narvas kaldet tilbage til Madrid). Jtalien (Ferrara besat af Østerrigerne). Spanien. Preussen.
Odense Adresse-Contoirs Efterretninger, 1847-08-30
Storbrittannien (Valgene i Jrland). Schweitz
Odense Adresse-Contoirs Efterretninger, 1847-08-30
Østerrig. Rusland. Mexiko. - Fædrelandet. Offentlige Foranstaltninger. Blandinger. Odense.
Odense Adresse-Contoirs Efterretninger, 1847-08-30
udlandet. Frankerig. Det er naturligt, at de radikale Blade benytte den gyselige Tildragelse med Hertuginden af praslin i deres Polemik mod det herskende Pengearistokrati, 3 Blade ere blevne beslaglagte paa Posten. Hvilket alvorligt Jndtryk Begivenheden maa have gjort, kan Man slutte deraf, at "Journ. des Deb.", dette for sin fine Takt berømte Organ, søger at forsvare det berskende System og Julirevolutionen mod Bebreidelsen for moralsk Medskyldighed i den begaaede Forbrydelse. Hertugen af Praslins Jldebefindende er foraarsaget ved en Qvantitet Landanum, som han havde vidst at forskaffe sig. Frøken Lucy, eller med sit rette Navn Laure Des portes, er en født Pariserinde, 29 Aar gammel, af elegant og udmærket Væxt og stor Skjønhed i Ansigts dannelsen; lange nedfaldende blonde Krøller forøge det blide Udtryk, der er hende egen; hun er meget dannet og har et mærkeligt Talent for Maleri og Musik. Den ulykkelige Hertugindes Liig bærer 30 Saar. Om den sande Aarsag til det øiensynlig i høieste Raseri udøvede Mord har Man endnu kun Formodninger. Nogle mene, at Hertugen har villet aftvinge sin Gemalinde et Samtykke, hvoraf hans Elskede havde gjort Tilfredsstillelsen, af hans til det Yderste pirrede Lidenskab afhængig; Andre mene, at han har villet tvinge Hertuginden til at underskrive nogle Dokumenter, der skulde ophielpe hans ødelagte Finantser; endnu Andre, at Hertuginden selv har ægget sin Gemal til det frygtelige Vredesudbrud o. s. v.
Odense Adresse-Contoirs Efterretninger, 1847-08-30
J Paris seer Man i den Omstændighed, at den spanske Gesandt, Marskal Narvaez, efter at have erholdt en overordentlig Koureer - som Man paastaaer med en befaling fra Dronningen - er afreist til Madrid, et sikkert Tegn paa, at den engelske Jndflydelse i Spanien har naaet sin Ende og at Raden til at herske igjen er kommen til Tuilleriernes Politik. - De italienske Begivenheder følges med stor Opmærksomhed. Den offentlige Mening, der anklager Guizots Svaghed og Jnterventionsexemplet i Portugal for Østerrigs Besættelse af Ferrara, trænger stærkt paa at yde Paven en energisk Understøttelse ved hans Reformplaner. "Journ. des Deb." henviser det italienske Folk til Rolighed og mener, at da vilde Sagen med Ferraras Besættelse nok blive jevnet mellem begge Regjeringer.
Odense Adresse-Contoirs Efterretninger, 1847-08-30
Storbrittannien. Firmaet W. R. Robinson, & Co., hvis Chef har været Gouverneur for den engelske Bank, har indstillet sine Betalinger. Huset skal ved en eneste Kornspekulation have tabt 75,000 Pd. Rygtet omtaler endnu flere forestaaende Fallitter. Passiverne ved de allerede stedfundne Fallitter beregnes til 2 1/2 Mill. Pd. Sterl. Dronningen er den første brittiske Souverain, den bereiser Skotlands Vestkyst. Hun har indbudet Digteren H. C. Andersen til Ardverekie, hvor hun vil opholde sig i nogen Tid.